Bismarckarkipelet
Store norske leksikon,Geografi,Verdens geografi,Oseania,Papua Ny-Guineas geografi
Bismarckarkipelet er en øygruppe i det sørlige Stillehavet, nordøst for Ny-Guinea. Øygruppen tilhører Papua Ny-Guinea og er 49 658 km2 med om lag 570 000 innbyggere (2000).
Største øyer og øygrupper er New Britain (36 650 km2), New Ireland (8651 km2), Admiralty Islands (2276 km2) og Lavongai (New Hanover, 1190 km2). Største by er Rabaul på New Britain. Historie Øyene er stort sett av vulkansk opprinnelse. Det dyrkes kokosnøtter, kaffe og kakao. Bismarckarkipelet ble oppdaget i 1615 og ble et tysk protektorat i 1884 og i den forbindelse oppkalt etter Otto von Bismarck. I september 1914 ble øyene okkupert av Australia, og etter første verdenskrig ble de et australsk mandat. Øyene ble okkupert av japanske tropper under andre verdenskrig, gjenerobret av de allierte i 1944. Fra 1975 har øyene vært en del av staten Papua Ny-Guinea. Les mer i Store norske leksikon Papua Ny-Guinea arkipel